Šta su SSD diskovi i kako ih možemo koristiti\n368 pregleda\t3 komentar(a)\nSSD HDD, Foto: Http://pctuning.tyden.cz/\n10.10.2014. 10:03h Ažurirano: 10.10.2014. 10:03h\nDiskovi služe za smeštanje podataka i omogućavaju njihovo čuvanje i nakon gašenja računara. Većina ljudi je čula za "hard diskove" koji imaju oznaku HDD što je skraćenica od Hard Disk Drive. Ovakvi diskovi su bili standard za većinu personalnih računara do pre nekoliko godina. Karakteristično za ove diskove jeste da funkcionišu slično kao gramofon. Samo što za razliku od gramofona, koji „čita“ ispupčenja i rupice na gramofonskoj ploči, glava u disku nikad ne dodiruje disk, ako ga dirne i „zaore“ po ploči, ta ploča postaje neupotrebljiva. Zato su ovakvi diksovi veoma osjetljivi na padove i udarce i zbog toga često bolji diksovi za laptopove u sebi imaju uređaj koji meri ubrzanje i ako oseti da vam je laptop ispao, automatski zaustavlja upis i čitanje sa diska kako bi zaštitio disk i podatke dok se situacija ne smiri.\nMeđutim, u poslednjih nekoliko godina, sve češće možemo čuti za SSD diskove, odnosno Solid State Drive diskove. Za razliku od HDD diskova, SSD diskovi nemaju pokretnih delova, i možda je najlakše da ih shvatite kao velike "USB fleške", mada treba imati u vidu da se memorijski čip u SSD disku razlikuje po tipu i brzini od onog u USB fleš memoriji. Ovakva konstrukcija SSD diskova omogućava znatno brže čitanje podataka sa njih što korisniku omogućava da se znatno brže učitava operativni sistem, startuju aplikacije i ukupno gledano ubrza rad računara.\nPojava SSD diskova je omogućila još jedan način za unapređenje brzine računara koji u ovom trenutku nisu stariji od 3 ili 4 godine. Ranije, kada ste hteli da ubrzate računar, praktično jedina stvar koju ste mogli da uradite jeste bila da kupite još radne memorije (RAM memorije). Danas, postojeći HDD disk možete zameniti SSD diskom i značajno ubrzati računar.\nU nastavku ćemo navesti nekoliko kategorija pomoću kojih možete uporediti ove dve vrste diskova i odlučiti se za varijantu koja vama najviše odgovara:\nSSD diskovi su značajno skuplji od HDD diskova kada se uzme u obzir cena po GB smeštajnog prostora. Međutim, njihova cena opada vremenom i sve su pristupačniji. Danas SSD disk od 128 GB možete nabaviti za manje od 100 evra.\nGledajući maksimalni kapacitet, HDD se prave u znatno većem opsegu od SSD diskova. Retko možete naći SSD diskove od 1TB, dok su HDD diskovi od 2 ili 3 TB praktično postali standard za radne stanice viših performansi. SSD ćete najčešće kupovati u kapacitetima od 128GB, 256GB i 512GB. S obzirom na sve veću primenu cloud servisa, smeštajni kapacitet postaje manje značajan, te ovakvi kapaciteti SSD diskova imaju smisla.\nOvde je glavna snaga SSD diskova i značajno su brži od HDD diskova.\nSamo ćemo reći da kod SSD diskova ne treba da radite sada već legendarnu defragmentaciju diska kako bi radili brže.\nJoš jedna stvar može biti značajna prednost SSD diskova u odnosu na HDD diskove, a odnosi se na korisnike prenosnih računara. Naime, s obzirom na način rada, SSD diskovi troše znatno manje energije u odnosu na HDD diskove, što može uticati pozitivno na potrošnju baterije kada niste u mogućnosti da ga napajate.


Moja strast su biznis, umetnost i psihologija - Jovana Miljanović\nMoja strast su biznis, umetnost i psihologija. Prodaja kroz organski marketing spada u moju zonu genijalnosti i to je mesto gde dobijam najviše zahvalnosti.\nGde sam sticala svoje znanje?\nSvoje znanje iz oblasti marketinga sticala sam u Njujorku od svoje dvadesete godine kada sam dobila punu stipendiju za Montclair biznis školu. Prve prakse radila sam u oblasti marketinga i prodaje u kompanijama VEVO i Estro Communications u Njujorku. Tokom svoje karijere radila sam najviše u oblasti marketinga i prodaje dok sam paralelno od 2011. godine vodila ovaj blog iz hobija. Više detalja možete naći na mom LinkedIn profilu. Pored toga ulagala sam u online programe mojih mentorki kao što su Brooke Castillo, Tonya Leigh i Stacey Bohman. Od 2016. godine pokrenula sam radionicu "Od hobija do posla", a od jula 2019. godine online program "Biznis po tvojoj meri" gde sam najviše naučila upravo od svojih klijentkinja.\nNe moraš da voliš mreže\nda bi ih koristila kao alat.\nZa mene blog i društvene mreže nikada nisu bile hobi, već alat da moja poruka dođe do većeg broja ljudi, a pokazaću vam kako da to isto postanu i za vas. Ja sam dokaz da ne moraš da voliš društvene mreže da bi preko njih pravio pare.\nBlog pišem od 2011.godine, a radionicu “Od hobija do posla“ vodim od decembra 2016. Od tada je radionicu prošlo preko 1000 žena iz 8 država uživo. U junu 2019. godine lansirala sam online program Biznis po tvojoj meri kao odgovor na tražnju žena koje nisu mogle da prisustvuju uživo. Za žene sa mog programa pružam stalnu podršku za usavršavanje i unapređenje znanja, podršku mog stručnog tima, zatvorenu FB grupu, grupni Biznis koučing na dve nedelje, meetup druženja i besplatnu priliku za konsultacije sa mnom svakog petka.\nNeka novac radi za tebe\na ne ti za njega.\nŽelim da kroz online program ženama pokažem kako da prestanu da prodaju svoju najvredniju valutu – vreme za novac i učine da novac radi za njih, umesto one za njega.\nKao preduzetnica nadam se da ću svojim primerom podstaći druge žene da vide šta je sve moguće i za šta su sve sposobne. Kao kompanija nadam se da će moja firma uticati pozitivno na one kojima služi i na sledeću generaciju biznis žena koje tek sada prave svoje prve korake u izgradnji biznisa po svojoj meri i promene koju kroz svoju karijeru kreiraju u svetu.\nOd 2011. nudim kvalitetan besplatan sadržaj i tako će uvek biti.\nKod mene ćeš uvek naći sadržaj za džabe i sadržaj (online program) za pare.\nKroz oba pomažem ženama da izgrade život i biznis po svojoj meri.


Pevači bežali sa Pinka: Ovo je bilo najgore snimanje dosad | Nostalgija.com\nPevači bežali sa Pinka: Ovo je bilo najgore snimanje dosad\nVera Matović, Izvorinka Milošević, Goca Stojićević i Maja Berović su među pevačima koji su demonstrativno napustili snimanje novogodišnjeg programa televizije Pink. Nakon što su desetak sati čekali da bi otpevali svoje pesme, oni su pobegli iz studija u Šimanovcima, gde se već tri dana snima program koji će emitovati za doček 2016, prenosi Kurir\n“Ovo je bilo najgore snimanje novogodišnjeg programa dosad. Organizacija je bila toliko loša da su pevači deset i više sati čekali da bi otpevali jednu pesmu, a neki ni to nisu dočekali. Izvorinka, Goca i Vera su maltene poslužile kao deo scenografije dok im nije prekipelo. Onda su se pokupile i otišle. Međutim, bilo je i onih privilegovanih. Među njima su bili Seka Aleksić, Haris Džinović i Cakana. Oni su došli, otpevali svoj blok i otišli”, priča neimenovani izvor sa snimanja tog programa.\nOni koji su ostali na snimanju doživeli su šok.\n“Kada je Milica Mitrović videla da pojedinci napuštaju scenu, naredila je da se stavi barikada kako pevači ne bi silazili s bine. Obezbeđenje je čak i vrata zaključalo. I rampa na izlasku iz studija bila je spuštena da ljudi ne bi pobegli. Recimo, Maja Berović je došla iz Austrije zbog snimanja i čekala je devet sati da zapeva. Pošto nije došla na red, pokupila se i otišla jer je imala let za Nemačku, a pesmu nije ni otpevala”, zaključuje izvor.\n“Naravno da sam besna jer sam satima stajala na štiklama od deset centimetara. Na kraju sam imala nesvesticu. Hvala Pinku, poštujem ih, ali osećam da oni nisu mogli da ispoštuju tajming za sve. Ovo je očigledno za njih preveliki zalogaj. Goca i ja smo otišle”, kaže Miloševićeva.\nOgorčena je i Vera Matović. “Dva puta sam išla da ih opomenem jer su svi koji su došli posle mene pevali, samo ja nisam. U Šimanovce sam stigla u tri sata i nisam očekivala da ovako nešto može da se dogodi. Treba ih pitati zašto su se tako poneli prema pojedinim pevačima”, ogorčeno priča Vera i dodaje: “Ljudi su odlazili sa snimanja. I ja sam im rekla, ‘Na šta to liči!’ Okrenula sam se i otišla. Oni su posle trčali za mnom, ali džabe. Moje pesme, koje je trebalo da pevam, verovatno nisu ‘skinuli’, a ja da popunjavam prostor nemam nameru. U pola jedan noću sam otišla, a nijednu svoju pesmu nisam otpevala!”\nDaria Stanojević bila je na ivici suza zbog kašnjenja. Pevačica je otkrila da je čak deset sati čekala da otpeva svoju pesmu. “Bila sam deset sati na snimanju, a na kraju nisu ni pustili moju pesmu. Napravila sam skandal jer nisam htela da me ponižavaju. Kad sam shvatila da postoji neki problem, sišla sam s bine i nisam htela da se vratim. Žao mi je što „Siti rekords“ ne poštuje svoje pevače koji su im verni. Pink stavlja sve zvezde Granda pre mene. City bi trebalo da forsira svoje izvođače. Eto, verna sam Pinku, a oni to ne cene. Nemam ništa protiv kolega, ali ovo što se desilo nema smisla”, ogorčena je Daria.\nObjavljeno u kategoriji: Estrada, Zabava Oznake: Goca Stojićević, Izvorinka Milošević, Maja Berović, novogodišnji program, Pink, Vera Matović